LV Eiropas Savienības Oficiālais Vēstnesis C 360/1

2015. GADA FINANŠU DARBĪBAS PĀRSKATS

II iedaļa – Eiropadome un Padome

(2016/C 360/01)

SATURS

1. IEVADS 2

2. 2015. FINANŠU GADA MĒRĶI UN BUDŽETS 2

2.1. Galvenie finanšu mērķi 2

2.2. Eiropadomes un Padomes 2015. gada budžeta izveide 2

2.2.1. Vispārēja pieeja 2

2.2.2. 2015. gada budžets 3

2.2.3. 2015. gada budžets un ES budžets finanšu plāna 5. izdevumu kategorijā 3

3. VISPĀRĒJS PĀRSKATS PAR BUDŽETA IZPILDI 2015. GADĀ 5

3.1. Eiropadomes un Padomes darbības un mērķi 2015. gadā 5

3.1.1. Sanāksmes 5

3.1.2. Leģislatīvi jautājumi 5

3.1.3. Administratīvā modernizācija 6

3.1.4. Mērķu sasniegšana 2015. gadā 6

3.2. Ieņēmumi 7

3.3. Izdevumi 2015. gadā 8

3.3.1. Budžeta grozījums 2015. gadā 8

3.3.2. Pārskats par budžeta izpildi 2006.–2015. gadā 10

3.3.3. Apropriāciju izmantojums pa kategorijām 2015. gadā 11

3.4. Pārnestās apropriācijas 12

3.4.1. No 2014. uz 2015. gadu pārnesto apropriāciju izmantojums 12

3.4.2. No 2015. uz 2016. gadu pārnestās apropriācijas 13

3.5. Piešķirtie ieņēmumi 15

3.5.1. Līdz 2015. gadam uzkrātie piešķirtie ieņēmumi 15

3.5.2. 2015. gadā uzkrātie piešķirtie ieņēmumi 15

1. IEVADS

Saskaņā ar Finanšu regulas (1) 142. pantu šis dokuments veido pārskatu par ES budžeta II iedaļas (Eiropadome un Padome) budžeta un finanšu pārvaldību 2015. finanšu gadā.

Pārskats ir balstīts uz provizoriskajiem 2015. gada pārskatiem, konstatējumiem Padomes kredītrīkotāju iesniegtajos gada darbības pārskatos un Padomes finanšu sistēmas sniegto informāciju par budžeta izpildi.

Pārskata 2. nodaļā ir izklāstīts 2015. finanšu gada budžeta plānojuma kopsavilkums. Vispārējs pārskats par 2015. gadā pieejamo budžeta apropriāciju izmantojumu izklāstīts 3. nodaļā.

Informācija par 2015. gada budžeta izpildi pa budžeta pozīcijām ir sniegta pielikumā.

2. 2015. FINANŠU GADA MĒRĶI UN BUDŽETS

2.1. Galvenie finanšu mērķi

Padomes Ģenerālsekretariāta galvenie finanšu mērķi 2015. gadā bija šādi:

— nodrošināt nepārtrauktu atbalstu Eiropadomes priekšsēdētājam un Padomei, efektīvi un lietderīgi izmantojot finanšu resursus,

— turpināt administratīvās modernizācijas procesu ar mērķi nostiprināt organizācijas kvalitāti un pareizu resursu izmantošanu,

— turpināt finansēt Europa ēkas būvniecību, kas būtu jāpabeidz līdz 2016. gada vidum.

2.2. Eiropadomes un Padomes 2015. gada budžeta izveide

2.2.1. Vispārēja pieeja

Eiropadomes un Padomes (turpmāk “EP/P”) 2015. budžeta izveide balstījās uz vispārēju mērķi nominālā izteiksmē nepārsniegt kopējo 2014. gada budžeta līmeni attiecībā uz visiem ar personālu nesaistītajiem izdevumiem.

Palielinājumi, kas saistīti ar likumā vai līgumā noteiktiem pienākumiem, vai jomās, kuras tiek uzskatītas par svarīgām PĢS pienācīgai darbībai, ir kompensēti, piešķirot prioritāti un pārplānojot konkrētus projektus, ņemot vērā budžeta īstenošanu pēdējo gadu laikā.

Saistībā ar štatu sarakstu PĢS turpināja racionalizēt organizāciju, īstenojot šādas darbības:

— par 31 samazināts amata vietu skaits štatu sarakstā atbilstīgi Komisijas priekšlikumam – piecu gadu laikā samazināt iestāžu personāla skaitu par 5 % (trešais gads),

— sešas AST amata vietas pārceltas uz Eiropas Komisijas Atalgojuma un individuālo tiesību biroju (PMO),

— viena AST amata vieta pārcelta uz EĀDD,

— desmit AST amata vietas pārveidotas par desmit ilgtermiņa līgumdarbinieku amata vietām (izmaksu ziņā lētākām),

— sešas AST 5 amata vietas pārveidotas par sešām AD 5 amata vietām (turpinot administratīvo modernizāciju),

— 40 AST amata vietas pārveidotas par 40 SC 1 amata vietām (izmaksu ziņā lētākām),

— par 19 palielināts amata vietu skaits štatu sarakstā (papildu personāls Europa ēkai).

2.2.2. 2015. gada budžets

Budžeta lēmējinstitūcija kopējo EP/P 2015. gada budžetu noteica EUR 541,8 miljonu apmērā. Tas atbilst palielinājumam EUR 7,6 miljonu (+1,4 %) apmērā salīdzinājumā ar 2014. gadu.

Amata vietu skaits EP/P štatu sarakstā 2015. gadam bija 3 072.

1. tabulā sniegts pārskats par 2015. gada budžetu pa dažādām kategorijām. Ņemot vērā aprēķināto 2015. gada inflāciju 1,5 % apmērā, EP/P budžets reālajā izteiksmē faktiski samazinājās par 0,1 %.

1. tabula

EP/P 2015. gada budžets salīdzinājumā ar 2014. gada budžetu (pa kategorijām)

(EUR) Kategorija 2014. gada budžets 2015. gada budžets Izmaiņas 2015./2014. gadā ar Europa ēku (2) 1 2 3 = 2/1 Štatu saraksts 292 989 059 297 827 000 1,7 % Citi ar personālu saistīti izdevumi 23 218 480 23 941 000 3,1 % Ēkas (neiekļaujot nekustamā īpašuma iegādi) 40 537 800 51 207 500 26,3 % Datorsistēmas 37 382 430 38 488 000 3,0 % Mēbeles 806 850 2 664 000 230,2 % Tehniskās ierīces 2 586 390 3 401 000 31,5 % Transports 2 146 217 1 868 000 -13,0 % Delegāciju ceļa izdevumi 20 302 000 17 802 000 -12,3 % Mutiskās tulkošanas izmaksas 86 991 444 83 900 000 -3,6 % Sanāksmes un konferences 8 720 570 7 638 000 -12,4 % Informācija 8 890 660 8 847 000 -0,5 % Dažādi 1 930 400 2 208 000 14,4 % Rezerve 2 700 000 1 000 000 -63,0 % Kopā (izņemot iegādi) 529 202 300 540 791 500 2,2 % Nekustamā īpašuma iegāde 5 000 000 1 000 000 -80,0 % Pavisam kopā 534 202 300 541 791 500 1,4 %

2.2.3. 2015. gada budžets un ES budžets finanšu plāna 5. izdevumu kategorijā

2. tabulā sniegts pārskats par EP/P budžeta attīstību laikposmā no 2008. līdz 2015. gadam. EP/P daļa daudzgadu finanšu plāna 5. izdevumu kategorijā ir samazinājusies no 8,0 % 2008. gadā uz 6,3 % 2015. gadā.

2. tabula

ES budžeta II iedaļas (Eiropadome un Padome) attīstība saskaņā ar 2008.–2015. gada finanšu plāna 5. izdevumu kategoriju

2008 2009 (3) 2010 2011 2012 2013 2014 2015 (Summas faktiskajās cenās) EUR mlj. izmaiņas EUR mlj. izmaiņas EUR mlj. izmaiņas EUR mlj. izmaiņas EUR mlj. izmaiņas EUR mlj. izmaiņas EUR mlj. izmaiņas EUR mlj. izmaiņas 5. izdevumu kategorija 7 457 4,8 % 7 603 2,0 % 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % EP/P 595 0,2 % 603 1,3 % 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % EP/P daļa 5. izdevumu kategorijā 8,0 % 7,9 % 8,0 % 6,9 % 6,2 % 5,8 % 6,4 % 6,3 %

EUR 53 miljonu samazinājums, kas panākts laikposmā no 2008. līdz 2015. gadam, lielā mērā ir piesardzīgas budžeta pārvaldības rezultāts. Samazinājums 2011. gadā ir lielā mērā saistīts ar resursu pārvedumu uz EĀDD, turpretim samazinājums 2012. un 2014. gadā ir saistīts ar apropriāciju samazinājumu noteiktām darbībām, ņemot vērā izpildi iepriekšējos gados un faktiskās vajadzības.

3. VISPĀRĒJS PĀRSKATS PAR BUDŽETA IZPILDI 2015. GADĀ

3.1. Eiropadomes un Padomes darbības un mērķi 2015. gadā

Saistībā ar finanšu darbības pārskatu PĢS sniedz informāciju par savām galvenajām darbībām, kas ir būtiskas no finanšu viedokļa un kas atspoguļo Eiropadomes un Padomes darbību finanšu gada laikā. Tā arī uzsver galvenos gada sasniegumus.

3.1.1. Sanāksmes

3. tabulā sniegts pārskats par to, kā laikposmā no 2006. līdz 2015. gadam mainījies to sanāksmju skaits, kuras PĢS rīkojis Eiropadomes un Padomes vajadzībām.

Papildus 3 702“iestāžu” sanāksmēm PĢS 2015. gadā ir sarīkojis vēl 2 271 sanāksmi (piemēram, seminārus, informatīvas sanāksmes un instruktāžas, kā arī sanāksmes ar trešām valstīm).

3. tabula

2006.–2015. gadā rīkoto sanāksmju skaita attīstība

2006 2007 2008 2009 2010 2011 2012 2013 2014 2015 Samiti 3 3 5 7 7 9 7 6 9 12 Padomes sanāksmes 76 68 81 74 86 85 77 74 81 81 Pastāvīgo pārstāvju komiteja 120 106 144 140 122 135 140 140 135 138 Darba grupas 4 037 4 183 4 480 4 272 4 127 4 373 4 480 4 164 4 016 3 471 Kopā 4 236 4 360 4 710 4 493 4 342 4 602 4 704 4 384 4 241 3 702 Citas sanāksmes 2 713 1 735 2 051 2 021 1 996 2 075 2 189 2 027 2 189 2 271 Pavisam kopā 6 949 6 095 6 761 6 514 6 338 6 677 6 893 6 411 6 430 5 973

2015. gadu iezīmēja dažādas krīzes, konkrētāk – teroristu uzbrukumi Francijā, Dānijā un Tunisijā, Grieķijas finanšu krīzes padziļināšanās, migrācijas un bēgļu krīzes uzliesmojums un – visbeidzot – plānotais Lielbritānijas referendums. Šie politiskās ainavas elementi atspoguļojas samitu skaita pieaugumā 2015. gadā salīdzinājumā ar iepriekšējiem gadiem.

No otras puses, PĢS rīkoto sanāksmju kopējais skaits salīdzinājumā ar 2014. gadu samazinājās par 7 % (457). Tas galvenokārt skaidrojams ar zemāku likumdošanas aktivitāti, kura izriet no Eiropas Komisijas aizsāktās vienkāršošanas programmas.

Turklāt 2015. gada jūnijā PĢS rīkoja otro ES un CELAC daudzpusējo samitu. Tas pulcēja Eiropas, Latīņamerikas un Karību jūras valstu līderus, lai nostiprinātu attiecības starp reģioniem. Kopumā samitā piedalījās 61 valsts un ES iestādes, lai pārrunātu sadarbību jomās, kas saistītas ar drošību, klimata pārmaiņām, narkomānijas apkarošanu, izglītību, sociālo kohēziju, ilgtspējīgu attīstību, inovāciju un tehnoloģijām.

Tā kā pasākuma organizēšanai nepieciešami nozīmīgi drošības un loģistikas resursi, kā arī ievērojami diplomātiskie centieni, papildu izmaksas tika lēstas EUR 1,8 miljonu apmērā.

3.1.2. Leģislatīvi jautājumi

Vēl viens darbību kvantitatīvais rādītājs ir Oficiālajā Vēstnesī (OV) publicēto tiesību aktu skaits (4. tabula). 2015. gadā OV tika publicēti 1 412 tiesību akti. Jāatzīmē, ka tiesību aktu publicēšana OV ir likumdošanas procedūras noslēdzošais posms.

4. tabula

2006.–2015. gadā izdoto tiesību aktu skaita attīstība

2006 2007 2008 2009 2010 2011 2012 2013 2014 2015 Oficiālajā Vēstnesī publicētie tiesību akti 1 317 1 000 1 274 829 825 986 958 1 132 1 437 1 412

Eiropas Komisijas vienkāršošanas programma likumdošanas jomā pagaidām neatspoguļojas tiesību aktu skaita būtiskā samazinājumā. Proti, likumdošanas procedūru ilguma dēļ minētās programmas ietekme tiks novērota ar novēlošanos.

3.1.3. Administratīvā modernizācija

2015. gadā PĢS turpināja uzlabot savas organizācijas kvalitāti un efektivitāti, turpinot vadītāju rotāciju un nostiprinot savu iekšējās mobilitātes politiku. Ārēji izvērtēšanas centri vadītāju atlasei pēc izmēģinājuma fāzes kļuva par standarta posmu vadītāju darbā pieņemšanas procedūrās.

Visbeidzot, bet ne mazāk svarīgi – 2015. gads bija jaunu sasniegumu gads PĢS vides politikas jomā. PĢS tika ieteikts savu vides pārvaldības programmu reģistrēt saskaņā ar vides vadības un audita sistēmu (EMAS), kā definēts Eiropas Parlamenta un Padomes Regulā (EK) Nr. 1221/2009 (4). Šis pozitīvais iznākums vairo to vides iniciatīvu uzticamību, kuras PĢS ir pastāvējušas vairākus gadus.

3.1.4. Mērķu sasniegšana 2015. gadā

Informāciju par 2015. finanšu gadam noteikto mērķu sasniegšanu var apkopot šādi.

— Štatu saraksts PĢS 2015. gadā pieņēma darbā 175 ierēdņus (144 pastāvīgos ierēdņus un 31 pagaidu darbinieku). Gada laikā amatu atstāja 193 ierēdņi (130 pastāvīgie ierēdņi un 63 pagaidu darbinieki), kā rezultātā EP/P štatu saraksta neto samazinājums bija par 18 aizņemtām amata vietu. Saistībā ar personāla skaita samazināšanu par 5 % piecu gadu laikā štatu saraksts tika samazināts par 31 amata vietu.

— Finanšu pārvaldība 2015. gadā PĢS turpināja uzlabot savu finanšu pārvaldību un rezultātus. Ir ieviesti vairāki jauni instrumenti un ziņojumi, lai atvieglotu datu apstrādi un palielinātu redzamību un saziņu starp PĢS finanšu dienestiem. Viens no būtiskākajiem sasniegumiem 2015. gadā bija korporatīvās finanšu pārvaldības uzlabojums. Tas galvenokārt tika panākts ar šādiem pasākumiem: — jaunas daudzgadu darbības un budžeta plānošanas (MABP) uzsākšana, — projektu izvērtēšanas komitejas (CEP) jauna sastāva izveide; minētā komiteja 2015. gadā izvērtēja 26 projektus, kuru vērtība bija EUR 102 miljoni, — iepirkuma procesa likumības stiprināšana, iesaistot juridisko dienestu, — iekšējo noteikumu par finansēm un iepirkumu pārskatīšana. Eiropas uzņēmumu naudas plūsmas uzlabošanas kontekstā vidējais rēķinu apmaksas kavējums PĢS 2015. gadā bija 19 dienas; maksimālais laika ierobežojums ir 30 kalendārās dienas (Eiropas Parlamenta un Padomes Direktīva 2011/7/ES (5)).

— Ēku politika Projekts atjaunot Residence Palace ēku un pārveidot to par Eiropadomes un Eiropas Savienības Padomes mītni (Europa ēku) 2015. gadā tika turpināts. Lielākā daļa remontdarbu tika pabeigti līdz gada beigām, un jau ir sākušies pirmie sagatavošanas posmi ēkas provizoriskai pieņemšanai. Ēkas provizoriskā pieņemšana plānota 2016. gada 31. maijā.

3.2. Ieņēmumi

5. tabulā sniegts pārskats par 2015. gada ieņēmumu operāciju vispārējiem rezultātiem. Termins “Noteiktās tiesības 2014” attiecas uz 2014. gadā izdotajiem iekasēšanas rīkojumiem, kuru summu iekasēšana notika tikai 2015. gadā. Savukārt termins “Noteiktās tiesības 2015” attiecas uz iekasēšanas rīkojumiem, kas uzsākti 2015. gadā.

5. tabula

Pārskats par ieņēmumu operācijām 2015. gada budžetā

(EUR) Nodaļa Noteiktās tiesības 2014 Iekasētie ieņēmumi no 2014. gada Noteiktās tiesības 2015 Iekasētie ieņēmumi no 2015. gada Kopējās noteiktās tiesības 2014 un 2015 Kopā iekasēts 2014. un 2015. gadā 2016. gadā paredzēts iekasēt 1 2 3 4 5 = 1 + 3 6 = 2 + 4 7 = 5 – 6 4 0 Atskaitījumi no personāla atalgojuma 0 0 27 245 978 27 245 978 27 245 978 27 245 978 0 4 1 Personāla iemaksas pensiju sistēmā 1 259 912 997 627 25 533 492 25 402 002 26 793 405 26 399 629 393 776 5 0 Ieņēmumi no kustamā un nekustamā īpašuma pārdošanas 0 0 100 058 75 058 100 058 75 058 25 000 5 1 Ieņēmumi no izīrēšanas un iznomāšanas 32 472 32 472 567 671 535 178 600 144 567 651 32 493 5 2 Ieņēmumi no ieguldījumiem vai piešķirtajiem aizdevumiem, banku un citi procenti 0 0 1 378 1 378 1 378 1 378 0 5 5 Ieņēmumi no pakalpojumu sniegšanas un darbu veikšanas 17 630 12 075 147 946 143 335 165 575 155 410 10 165 5 5 Ieņēmumi no pakalpojumu sniegšanas un darbu veikšanas (EĀDD) 117 144 117 144 182 000 32 000 299 144 149 144 150 000 5 7 Citas iemaksas un atmaksājumi saistībā ar iestāžu administratīvo darbību 2 416 891 1 982 556 17 791 281 15 808 360 20 208 172 17 790 916 2 417 257 5 8 Dažādas kompensācijas 4 774 4 774 173 988 173 988 178 763 178 763 0 5 8 Dažādas kompensācijas (EĀDD) 0 0 0 0 0 0 0 5 9 Citi ieņēmumi no administratīvās darbības 0 0 0 0 0 0 0 6 3 Iemaksas saskaņā ar īpašiem nolīgumiem 0 0 1 177 892 1 177 892 1 177 892 1 177 892 0 7 0 Procenti par novēlotiem maksājumiem 0 0 2 2 2 2 0 9 0 Dažādi ieņēmumi 0 0 9 9 9 9 0 Kopā 3 848 823 3 146 648 72 921 696 70 595 180 76 770 519 73 741 828 3 028 691

Ieņēmumu operāciju kopējais apjoms noteiktu tiesību, t. i., izdotu iekasēšanas rīkojumu, izteiksmē 2015. gadā bija EUR 76,8 miljoni. No šīs summas EUR 73,7 miljoni tika iekasēti finanšu gada laikā, savukārt EUR 3 miljoni tiks iekasēti 2016. gadā.

Lielākā daļa no kopējiem iekasētajiem ieņēmumiem 2015. gadā (73 % jeb EUR 53,6 miljoni no EUR 73,7 miljoniem) attiecas uz Kopienas nodokļiem, nodevām un maksām, ko iekasē no PĢS personāla. No šīs summas EUR 27,2 miljoni attiecas uz atskaitījumiem no atalgojuma personālam, savukārt EUR 26,4 miljoni atbilst pensiju tiesību iemaksām un pārvedumiem uz pensiju shēmu.

Pārējais jeb 27 % (EUR 20,1 miljons) ir uzkrāti no dažādām administratīvām darbībām. Šī summa veidojas galvenokārt no šādiem avotiem:

— iekasētās daļas no summām, ko iepriekšējos gados dalībvalstīm maksāja par delegātu ceļa izdevumiem saskaņā ar to iesniegtajām deklarācijām par 2013. un 2014. gadu (attiecīgi EUR 1,3 miljoni un EUR 8,4 miljoni, 5 7. nodaļa),

— iekasētie maksājumi no dalībvalstīm par papildu mutisku tulkojumu pēc pieprasījuma dažās valodās (EUR 5,6 miljoni, 5 7. nodaļa),

— iemaksas par administratīviem izdevumiem, kas radušies saistībā ar Šengenas acquis ar Islandi un Norvēģiju (EUR 1,2 miljoni, 6 3. nodaļa),

— citu iestāžu dalības iemaksas un Padomes ierēdņu maksājumi par Padomes darbinieku bērnu silīti (EUR 1,1 miljons, 5 7. nodaļa),

— ieņēmumi no telpu īrēšanas un izīrēšanas un ar tiem saistītie atmaksājumi, tostarp Komisijas daļa no īres par ES informācijas punktu, kas atrodas Rue Archimède Briselē (EUR 0,6 miljoni, 5 1. nodaļa),

— Tiesas un Revīzijas palātas iemaksas kā ieguldījums kopējā finanšu sistēmā ar Padomi (EUR 0,5 miljoni, 5 7. nodaļa),

— pārvietojums no EĀDD uz Padomi kā avansa maksājumi par pakalpojumiem, ko PĢS sniedza EĀDD (EUR 0,15 miljoni, 5 5. nodaļa).

3.3. Izdevumi 2015. gadā

3.3.1. Budžeta grozījums 2015. gadā

2015. finanšu gada laikā apropriācijas tika pārdalītas ar dažādiem pārvietojumiem. 6. tabulā norādīti lēmumi, ar kuriem grozīja budžeta apropriācijas laikposmā no 2009. līdz 2015. gadam.

6. tabula

Budžeta grozījumu skaits pa veidiem 2009.–2015. gadā

Grozījums Gads Veids Juridiskais pamats 2009 2010 2011 2012 2013 2014 2015 Budžeta grozījums FR 41. pants 1 0 0 0 0 0 0 B pārvietojums FR 25. pants 46 47 23 23 22 32 27 C pārvietojums FR 25. pants 2 2 2 2 2 2 2 D pārvietojums FR 27. pants 0 0 0 0 0 0 0 Kopā 49 49 25 25 24 34 29

C pārvietojumi, par kuriem ir jāinformē budžeta lēmējinstitūcija (saskaņā ar Finanšu regulas 25. pantu), tika izdarīti, lai 2015. gadā nostiprinātu šādas jomas:

— C1 pārvietojums EUR 4 800 000 apmērā 2015. gada 23. jūlijā, lai: — finansētu Terrain d’Etterbeek iegādi,

— C2 pārvietojums EUR 20 000 000 apmērā 2015. gada 11. decembrī, lai: — segtu avansa maksājumu par Kirchberg konferenču centra Luksemburgā telpu izmantošanu (EUR 10 000 000), — segtu avansa maksājumu par Europa ēkas iegādi (EUR 10 000 000).

2015. gadā EP/P budžetu iekšēji grozīja, veicot 27 B pārvietojumus, balstoties uz Finanšu regulas 25. panta 4. punktu.

7. tabulā sniegts pārskats par budžeta pozīcijām, kas 2015. gadā tika ievērojami (6) grozītas ar dažādiem pārvietojumiem.

7. tabula

Budžeta pozīcijas, kurām 2015. gadā piemēroja būtiskus pārvietojumus

(EUR) Postenis Pozīcija 2015. gada sākotnējais budžets Pārvietojumi Galīgās apropriācijas Starpība 1100 Pamatalgas 222 569 000 -5 695 000 216 874 000 - 3 % 1102 Piemaksas saskaņā ar Civildienesta noteikumiem 56 860 000 - 900 000 55 960 000 - 2 % 2 0 0 0 Īres maksa 2 806 000 19 038 000 21 844 000 678 % 2 0 0 2 Nekustamā īpašuma iegāde 1 000 000 8 750 000 9 750 000 875 % 2 0 0 3 Telpu iekārtošana 8 236 000 -1 624 000 6 612 000 - 20 % 2 0 0 4 Darbs saistībā ar telpu drošību 1 740 000 -1 198 000 542 000 - 69 % 2 0 1 0 Telpu uzkopšana un uzturēšana 17 647 500 -2 900 000 14 747 500 - 16 % 2 0 1 1 Ūdensapgāde, gāze, elektrība un apkure 5 316 000 -1 900 000 3 416 000 - 36 % 2 1 0 1 Ārējie pakalpojumi attiecībā uz datorsistēmām 20 010 000 581 358 20 591 358 3 % 2 1 0 2 Ierīču un programmatūru apkalpošana un uzturēšana 6 005 000 - 820 301 5 184 699 - 14 % 2 1 0 3 Telekomunikācijas 3 225 000 -1 422 739 1 802 261 - 44 % 2 1 3 2 Transportlīdzekļu noma un labošana 1 528 000 - 565 000 963 000 - 37 % 2 2 0 0 Delegāciju ceļa izdevumi 17 802 000 9 351 084 27 153 084 53 % 2 2 0 2 Mutiskās tulkošanas izmaksas 83 900 000 -19 376 084 64 523 916 - 23 % 2 2 0 3 Pieņemšanas un reprezentācijas izdevumi 3 265 000 -2 150 000 1 115 000 - 66 % 2 2 1 1 Oficiālais Vēstnesis 4 816 000 - 575 000 4 241 000 - 12 % 2 2 1 3 Informācija un sabiedriskie pasākumi 2 190 000 550 000 2 740 000 25 %

3.3.2. Pārskats par budžeta izpildi 2006.–2015. gadā

Pēdējo desmit gadu laikā vispārējais EP/P budžeta izpildes rādītājs ir bijis vidēji 93 % (1. diagramma). Izpildes rādītājs attiecas uz piešķīrumiem, kas veikti budžeta gada laikā no pieejamā apstiprinātā budžeta.

Faktiskie gada maksājumi laikposmā no 2006. līdz 2015. gadam ir bijuši vidēji 81 % apmērā no budžeta. Starpība starp vispārīgo izmantojumu un tekošā gada maksājumiem (t. i., neizmaksātās saistības) ir pārnesta – atbilstīgi Finanšu regulas 13. panta 4. punktam – uz nākamo budžeta gadu maksājumu veikšanai.

Pārnestās apropriācijas iedalās divās galvenajās kategorijās – PĢS darbība un ēkas. Pirmā no tām attiecas uz saistībām, par kurām līgumi bija pienācīgi noslēgti līdz budžeta gada beigām, taču preces vēl nav piegādātas un/vai par ko rēķini nav saņemti līdz gada beigām.

1. diagramma

Budžeta vispārēja izpilde 2006.–2015. gadā

(1) Padomes budžets 2009. gadā tika samazināts par EUR 40 miljoniem ar “ES budžeta grozījumu Nr. 10/2009”. Summa tika pārvietota kā Padomes ieguldījums Eiropas ekonomikas atveseļošanas plānā (EEAP).

Otrā kategorija saistās ar PĢS iegādātām ēkām, piemēram, LEX, bērnu silīte un Europa ēka. Dažu pēdējo gadu laikā PĢS ir spējusi izmantot budžeta izpildes ietaupījumus, lai finansētu šīs iegādes.

2015. gadā tika piešķirta summa EUR 4 miljonu apmērā par Europa ēkas iegādi. Summa tika pārnesta uz 2016. gadu reālā maksājuma veikšanai.

3.3.3. Apropriāciju izmantojums pa kategorijām 2015. gadā

2015. gada izdevumu analīze ir sniegta, atspoguļojot 14 galvenās izdevumu kategorijas.

8. tabulā ir salīdzināts galīgais budžets pēc pārvedumiem (2. aile) ar budžeta izlietojumu saistību izteiksmē (3. aile). Starpība starp galīgo budžetu un saistību apropriācijām atbilst summām, ko neizlietoja 2015. gadā un tādējādi zaudēja.

8. tabula

2015. gada budžeta īstenošanas pārskats (pa kategorijām)

(EUR) Kategorija 2015. gada budžets (sākotnējais) 2015. gada budžets (galīgais) (7) Saistības (8) Izpildes rādītājs Atceltās apropriācijas 1 2 3 4 = 3/2 5 = 2 – 3 Štatu saraksts 297 827 000 291 427 000 283 827 466 97,4 % 7 599 534 Citi ar personālu saistīti izdevumi 23 941 000 23 941 000 21 552 971 90,0 % 2 388 029 Ēkas (neiekļaujot nekustamā īpašuma iegādi) 51 207 500 62 457 500 61 258 420 98,1 % 1 199 080 Datorsistēmas 38 488 000 37 088 000 36 987 014 99,7 % 100 986 Mēbeles 2 664 000 2 664 000 2 284 645 85,8 % 379 355 Tehniskās ierīces 3 401 000 3 401 000 2 568 135 75,5 % 832 865 Transports 1 868 000 1 468 000 1 433 023 97,6 % 34 977 Delegāciju ceļa izdevumi 17 802 000 27 153 084 17 517 650 64,5 % 9 635 434 Mutiskās tulkošanas izmaksas 83 900 000 64 523 916 51 914 971 80,5 % 12 608 945 Sanāksmes un konferences 7 638 000 5 863 000 4 443 547 75,8 % 1 419 453 Informācija 8 847 000 8 847 000 6 921 782 78,2 % 1 925 218 Dažādi 2 208 000 2 208 000 1 362 183 61,7 % 845 817 Rezerve 1 000 000 1 000 000 — 0,0 % 1 000 000 Kopā (izņemot iegādi) 540 791 500 532 041 500 492 071 805 92,5 % 39 969 695 Nekustamā īpašuma iegāde 1 000 000 9 750 000 9 750 000 100,0 % 0 Pavisam kopā 541 791 500 541 791 500 501 821 805 92,6 % 39 969 695

2015. gada budžeta vispārējais izpildes rādītājs ir 92,6 %. Galīgā budžeta un izpildes starpību var skaidrot šādi:

— Kopējais līdzekļu nepilnīgais izmantojums štatu saraksta kategorijā veido summu EUR 7,6 miljonu apmērā. Šis nepilnīgais izmantojums galvenokārt saistīts ar zemāku neto amata vietu skaitu štatu sarakstā 2015. gadā salīdzinājumā ar to, kas tam bija ierēķināts budžetā, un ar mazākām vajadzībām saistībā ar dažādām likumā noteiktajām tiesībām.

— Citu ar personālu saistītu izdevumu kategorijā 45 % no nepilnīgā izmantojuma (EUR 1,1 miljons no EUR 2,4 miljoniem) ir saistīti ar mazāk maksājumiem līgumdarbiniekiem, norīkotiem valstu ekspertiem un citiem ārējiem pakalpojumiem. Mazāki izdevumi ar komandējumiem saistītām izmaksām veido EUR 0,6 miljonu ietaupījumu. Ar Eiropadomes priekšsēdētāju saistīto izdevumu jomā ietaupījums EUR 0,4 miljonu apmērā izriet no ceļa izdevumu budžeta un pabalstu nepilnīga izlietojuma. Atlikušie EUR 0,3 miljoni galvenokārt ir saistīti ar nelieliem ietaupījumiem bērnu aprūpes iestādēs, kā arī saistībā ar medicīniskiem un sociāliem pakalpojumiem.

— Ar ēkām saistīto izdevumu vispārēja izmantojuma rezultātā (neieskaitot Europa ēku) ir radušies ietaupījumi EUR 1,2 miljonu apmērā. No minētās summas EUR 0,6 miljoni iegūti no zemākām ēku uzturēšanas un tīrīšanas izmaksām, zemāka ūdens, gāzes un elektrības patēriņa, kā arī zemākiem izdevumiem saistībā ar drošību. Pārējie EUR 0,6 miljoni ir ietaupījumi no konkrētiem iekārtošanas, uzstādīšanas un drošības darbiem.

— IT jomā budžeta izpilde bija gandrīz 100 %. Nepilnīgs izlietojums EUR 0,1 miljona apmērā galvenokārt saistīts ar mazāku vajadzību pēc ārējiem pakalpojumiem.

— Nepilnīgs izlietojums EUR 0,4 miljonu apmērā saistībā ar mēbelēm izriet galvenokārt no pārrēķinātām aplēsēm par izmaksām, kas saistītas ar Europa ēkai paredzētajām mēbelēm.

— Ietaupījums EUR 0,8 miljonu apmērā saistībā ar tehniskajām ierīcēm ir iegūts galvenokārt no tā, ka ir samazinājusies vajadzība pēc tādām tehniskām ierīcēm kā multivides un audio ierīces konferenču telpās.

— Transporta jomā budžeta izpilde bija gandrīz 100 %.

— Delegāciju ceļa izdevumu izmantojuma rezultātā ir radušies ietaupījumi EUR 9,6 miljonu apmērā. Delegāciju ceļa izdevumiem pieejamā summa pēc pārvietojumiem bija EUR 27,2 miljoni. Sākotnējais budžets bija EUR 17,8 miljoni, uz kuru EUR 10,7 miljoni tika pārvietoti no ietaupījumiem no dažu mutiskās tulkošanas pakalpojumu finansējuma. Savukārt gada laikā EUR 1,3 miljoni tika pārvietoti, lai finansētu papildu mutisko tulkošanu dažās valodās. Tā kā dalībvalstīm bija jāatmaksā iepriekšējos gados neizlietotās summas, tikai EUR 17,5 miljoni tika noteikti turpmākiem maksājumiem 2015. gada budžetā.

— Saistībā ar apropriācijām mutiskajai tulkošanai tika ietaupīti līdzekļi EUR 12,6 miljonu apmērā. Jāatzīmē, ka šāds nepilnīgs līdzekļu izlietojums ir galarezultāts EUR 10,7 miljonu pārvietojumam no finansējuma mutiskajai tulkošanai uz finansējumu delegāciju ceļa izdevumiem (9), kā arī EUR 10 miljonu pārvietojumam, lai segtu Padomes papildu juridiskos izdevumus. Galarezultāts ietver arī EUR 1,3 miljonu pārvietošanu atpakaļ no dažu ceļa izdevumu finansējuma, lai segtu izdevumus saistībā ar papildu mutisko tulkošanu dažās valodās.

— EUR 1,1 miljons no kopējās neizmantoto līdzekļu summas EUR 1,4 miljonu apmērā saistībā ar sanāksmju un konferenču organizēšanu atspoguļo zemākas ēdināšanas līgumcenas 2015. gadā un mazāku notikušo sanāksmju skaitu 2015. gadā, nekā tas bija paredzēts budžetā. Papildu EUR 0,2 miljonu ietaupījums radies saistībā ar ietaupījumiem ES un CELAC daudzpusējā samita organizēšanā. Visbeidzot, samazināta vajadzība pēc īpašiem ceļa izdevumiem ir ļāvusi papildus ietaupīt EUR 0,1 miljonu.

— Apropriāciju izmantojuma likme informācijas kategorijā bija 78 %, kā rezultātā ir radušies ietaupījumi EUR 1,9 miljonu apmērā. No šīs summas EUR 1,8 miljoni saistīti ar mazāku skaitu koplēmumu un citu tiesisko aktu, kas publicēti Oficiālajā Vēstnesī 2015. gadā. Pārējais EUR 0,1 miljons skaidrojams galvenokārt ar mazāku vajadzību pēc publikācijām, izdevumiem saistībā ar informāciju un darbībām tiešsaistē.

— Kategorijā “Dažādi” neizmantotā summa EUR 0,8 miljonu apmērā skaidrojama galvenokārt ar zemākām juridiskām izmaksām (EUR 0,5 miljoni) saistībā ar to, ka Padomei ir paziņots mazāk antidempinga lietu, nekā bija gaidīts, un saistībā ar mazākām vajadzībām pēc biroja piederumiem, papīra, pētījumiem, pārcelšanās pieprasījumiem, darba apģērba un apdrošināšanas (EUR 0,3 miljoni).

3.4. Pārnestās apropriācijas

3.4.1. No 2014. uz 2015. gadu pārnesto apropriāciju izmantojums

Kā norādīts 9. tabulā, no 2014. uz 2015. gadu tika pārnesti EUR 49,8 miljoni.

9. tabula

No 2014. uz 2015. gadu pārnesto apropriāciju izlietojums (pa kategorijām)

(EUR) Kategorija No 2014. gada pārnestās apropriācijas 2015. gada maksājumi Izpildes rādītājs Atceltās apropriācijas 1 2 3 = 2/1 4 = 1 – 2 Štatu saraksts 349 629 348 820 99,8 % 808 Citi ar personālu saistīti izdevumi 2 295 744 1 808 728 78,8 % 487 016 Ēkas 8 712 328 6 646 755 76,3 % 2 065 572 Datorsistēmas 18 126 434 17 224 144 95,0 % 902 290 Mēbeles 588 624 585 559 99,5 % 3 064 Tehniskās ierīces 1 062 094 973 057 91,6 % 89 037 Transports 224 349 171 805 76,6 % 52 544 Delegāciju ceļa izdevumi — — — Mutiskās tulkošanas izmaksas 5 564 784 5 200 228 93,4 % 364 556 Sanāksmes un konferences 1 196 079 514 660 43,0 % 681 419 Informācija 1 011 946 838 501 82,9 % 173 445 Dažādi 10 638 694 10 529 779 99,0 % 108 915 Rezerve — — Kopā 49 770 704 44 842 036 90,1 % 4 928 668

No 2014. gada pārnesto apropriāciju izmantojuma likme bija 90,1 %.

Šā izmantojuma rādītāja galvenie iemesli ir šādi:

— iepriekšējā gada laikā PĢS pasūtīto darbu/preču/pakalpojumu daļēja vai nepilnīga nodrošināšana,

— nesaņemti rēķini par nodrošinātiem darbiem/precēm/pakalpojumiem. Jāatzīmē, ka tas nenovēršami rada slogu nākamā budžeta gada budžetā, jo par šiem maksājumiem 2016. gadā būs jāievieš jaunas saistības.

3.4.2. No 2015. uz 2016. gadu pārnestās apropriācijas

No 2015. uz 2016. gadu pārnestās apropriācijas kopumā veidoja EUR 47,3 miljonus.

10. tabula

No 2015. uz 2016. gadu pārnestās apropriācijas (pa kategorijām)

(EUR) Kategorija 2015. gada budžets (sākotnējais) 2015. gada budžets (galīgais) (10) Saistības (11) Uz 2016. gadu pārnestās apropriācijas (11) Pārnesuma rādītājs 1 2 3 4 5 = 4/3 Štatu saraksts 297 827 000 291 427 000 283 827 466 400 792 0,1 % Citi ar personālu saistīti izdevumi 23 941 000 23 941 000 21 552 971 2 419 483 11,2 % Ēkas 51 207 500 62 457 500 61 258 420 10 156 193 16,6 % Datorsistēmas 38 488 000 37 088 000 36 987 014 16 755 734 45,3 % Mēbeles 2 664 000 2 664 000 2 284 645 1 842 957 80,7 % Tehniskās ierīces 3 401 000 3 401 000 2 568 135 1 283 975 50,0 % Transports 1 868 000 1 468 000 1 433 023 377 616 26,4 % Delegāciju ceļa izdevumi 17 802 000 27 153 084 17 517 650 359 415 2,1 % Mutiskās tulkošanas izmaksas 83 900 000 64 523 916 51 914 971 6 567 275 12,7 % Sanāksmes un konferences 7 638 000 5 863 000 4 443 547 818 658 18,4 % Informācija 8 847 000 8 847 000 6 921 782 1 696 343 24,5 % Dažādi 2 208 000 2 208 000 1 362 183 676 774 49,7 % Rezerve 1 000 000 1 000 000 — — — Kopā (izņemot iegādi) 540 791 500 532 041 500 492 071 805 43 355 215 8,8 % Nekustamā īpašuma iegāde 1 000 000 9 750 000 9 750 000 4 000 000 41,0 % Pavisam kopā 541 791 500 541 791 500 501 821 805 47 355 215 9,4 %

No 2015. uz 2016. gadu pārnestās summas galvenokārt attiecas uz šādām kategorijām:

— Datorsistēmas – par EUR 16,7 miljoniem, no kuriem EUR 9,4 miljoni attiecas uz ārējiem pakalpojumiem, EUR 6,1 miljons – uz ierīcēm un programmatūru, EUR 0,7 miljoni – uz telekomunikācijām un EUR 0,5 miljoni – uz IT pakalpojumiem un uzturēšanu.

— Ēkas – par EUR 10,2 miljoniem, no kuriem EUR 4,3 miljoni attiecas uz dažādiem iekārtošanas darbiem, EUR 3,1 miljons – uz tīrīšanu un uzturēšanu, EUR 1,4 miljoni – uz drošību un profilaksi, EUR 1 miljons – kopā uz elektrību, ūdeni, gāzi un apkuri un vēl EUR 0,4 miljoni – uz citiem izdevumiem saistībā ar ēkām, piemēram, celtniecības pētījumi un revīzijas.

— Mutiskās tulkošanas izmaksas – par EUR 6,6 miljoniem, lai segtu izmaksas par mutisko tulkošanu, kas nodrošināta 2015. gada novembrī un decembrī, bet par ko galīgais rēķins pienāks 2016. gadā.

— Nekustamā īpašuma iegāde – par EUR 4 miljoniem, lai segtu Europa ēkas avansa maksājumu.

— Citi ar personālu saistīti izdevumi – par EUR 2,4 miljoniem, jo īpaši saistībā ar ārējo palīdzību, apmācību, medicīniskajiem pakalpojumiem, bērnu silītēm un komandējumiem.

— Mēbeles – par EUR 1,8 miljoniem saistībā ar Europa ēkas aprīkošanu.

— EUR 1,7 miljoni par izdevumiem saistībā ar informāciju, no kuriem EUR 1,3 miljoni attiecas uz informāciju un sabiedriskiem pasākumiem, kā arī Padomes publikācijām, EUR 0,4 miljoni attiecas uz dokumentācijas un bibliotēku izdevumiem.

— Tehniskās ierīces – par EUR 1,3 miljoniem.

— Sanāksmes un konferences – par EUR 0,8 miljoniem, galvenokārt saistībā ar rēķiniem, kas vēl nav saņemti par Eiropadomes un Padomes sanāksmju rīkošanu 2015. gadā.

3.5. Piešķirtie ieņēmumi

3.5.1. Līdz 2015. gadam uzkrātie piešķirtie ieņēmumi

Līdz 2015. gadam uzkrāto piešķirto ieņēmumu kopējā summa bija EUR 24,3 miljoni.

Piešķirtie ieņēmumi saistībā ar PĢS darbībām kopā bija EUR 23,7 miljoni, no kuriem EUR 23,3 miljoni tika samaksāti. Atlikušie EUR 0,4 miljoni tika atcelti atbilstīgi Finanšu regulas 14. pantam.

Līdz 2015. gadam uzkrāto piešķirto ieņēmumu cita daļa (EUR 0,6 miljoni) attiecas uz summām, ko 2014. gadā EĀDD pārskaitīja Padomei, lai segtu izdevumus par pakalpojumiem, kas noteikti dažādos pakalpojumu līmeņa līgumos (PLL) starp abām iestādēm un ko sniedz PĢS. Gandrīz visa summa EUR 0,6 miljonu apmērā tika samaksāta 2015. gadā (442 EUR ir atcelti).

11. tabula

Līdz 2015. gadam uzkrāto piešķirto ieņēmumu izlietojums (pa kategorijām)

(EUR) Kategorija Līdz 2015. gadam piešķirtie ieņēmumi 2015. gada maksājumi Izpildes rādītājs Atceltie piešķirtie ieņēmumi 1 2 3 = 2/1 4 = 1 – 2 Štatu saraksts 1 243 638 1 239 710 99,7 % 3 928 Citi ar personālu saistīti izdevumi 1 392 504 1 380 894 99,2 % 11 611 Ēkas 301 644 253 405 84,0 % 48 239 Datorsistēmas 549 081 542 382 98,8 % 6 699 Mēbeles — — 0,0 % — Tehniskās ierīces 23 601 21 470 91,0 % 2 131 Transports 5 300 4 246 80,1 % 1 054 Delegāciju ceļa izdevumi 10 259 457 10 019 846 97,7 % 239 611 Mutiskās tulkošanas izmaksas 9 145 845 9 145 845 100,0 % — Sanāksmes un konferences 35 446 10 048 28,3 % 25 397 Informācija 391 821 391 821 100,0 % — Dažādi 329 023 317 634 96,5 % 11 389 EP/P kopā 23 677 360 23 327 300 98,5 % 350 060 Pakalpojumu līmeņa līgumi ar EĀDD 618 746 618 303 99,9 % 442 Pavisam kopā 24 296 106 23 945 603 98,6 % 350 503

3.5.2. 2015. gadā uzkrātie piešķirtie ieņēmumi

2015. gadā uzkrāto piešķirto ieņēmumu kopējā summa bija EUR 20 miljoni. No tās EUR 92 000 atbilst summām, ko EĀDD pārskaitīja Padomei.

2015. gadā piešķirtie ieņēmumi saistībā ar PĢS darbībām bija EUR 19,9 miljoni. Finanšu gada laikā izmantoja EUR 0,5 miljonus, savukārt EUR 19,4 miljonus pārnesa uz 2016. gadu saskaņā ar Finanšu regulas 14. pantu.

12. tabula

2015. gadā uzkrāto piešķirto ieņēmumu izlietojums (pa kategorijām)

(EUR) Kategorija Piešķirtie ieņēmumi 2015. gadā Saistības 2015. gadā Pieejamie piešķirtie ieņēmumi 1 2 3 = 1 – 2 Štatu saraksts 1 324 068 — 1 324 068 Citi ar personālu saistīti izdevumi 1 393 085 127 844 1 265 242 Ēkas 686 512 59 773 626 739 Datorsistēmas 700 727 287 979 412 748 Mēbeles 1 488 — 1 488 Tehniskās ierīces 45 000 28 673 16 327 Transports 38 319 1 744 36 575 Delegāciju ceļa izdevumi 9 707 699 — 9 707 699 Mutiskās tulkošanas izmaksas 5 565 872 — 5 565 872 Sanāksmes un konferences 147 877 — 147 877 Informācija 150 002 — 150 002 Dažādi 180 265 — 180 265 EP/P kopā 19 940 915 506 013 19 434 902 Pakalpojumu līmeņa līgumi ar EĀDD 92 000 58 210 33 791 Pavisam kopā 20 032 915 564 222 19 468 692

Aptuveni 48 % piešķirto ieņēmumu ir saistīti ar delegāciju ceļa izdevumiem (EUR 9,7 miljoni). Summa EUR 5,6 miljona apmērā par mutisko tulkošanu skaidrojama ar papildu maksājumiem par dažām valodām, lai segtu papildu mutisko tulkošanu šajās valodās. Pārējais ir galvenokārt saistīts ar tādu summu segšanu, kas saistītas ar dažādām Padomes administratīvajām darbībām.

(1) Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).

(2) Europa ēka.

(3) Galīgais budžets pēc EUR 40 miljonu samazinājuma saistībā ar Eiropas ekonomikas atveseļošanas plānu 2009. gada decembrī bija EUR 563 miljoni.

(4) Eiropas Parlamenta un Padomes Regula (EK) Nr. 1221/2009 (2009. gada 25. novembris) par organizāciju brīvprātīgu dalību Kopienas vides vadības un audita sistēmā (EMAS), kā arī par Regulas (EK) Nr. 761/2001 un Komisijas Lēmumu 2001/681/EK un 2006/193/EK atcelšanu (OV L 342, 22.12.2009., 1. lpp.).

(5) Eiropas Parlamenta un Padomes Direktīva 2011/7/ES (2011. gada 16. februāris) par maksājumu kavējumu novēršanu komercdarījumos (OV L 48, 23.2.2011., 1. lpp.).

(6) Neto summa > EUR 300 000.

(7) Ieskaitot apropriāciju iekšējos pārvietojumus.

(8) Ieskaitot pārnesumu ar lēmumu EUR 1 821 000 apmērā.

(9) Saskaņā ar Lēmumu Nr. 111/07 PĢS pārskaita 66 % no mutiskās tulkošanas piešķīrumu neizmantotās summas delegātu ceļa izdevumu finansējumam, kas jāizlieto tajā pašā budžeta gadā. 2015. gadā minētā summa bija EUR 10,7 miljoni.

(10) Ieskaitot apropriāciju iekšējos pārvietojumus.

(11) Ieskaitot pārnesumu ar lēmumu EUR 1 821 000 apmērā.